ইংরেজি ভাষায় তাঁর প্রণীত পুস্তকের মধ্যে Humans and Universe (1983); On the Earth Together (1994); Norman borlaug on World Hunger (1997); Science, Education and Development (2002); Toward Eradicating Hunger and Poverty (2003); Intercultural Education (2004); Toward a Hunger free World (2004); Science for Peace and Progress (2008) অন্যতম। তাঁর একক প্রণীত ও যৌথভাবে সম্পাদিত গ্রন্থের সংখ্যা পঁয়তাল্লিশটি, যার মধ্যে উনিশটি পুস্তকই ভাষাবিজ্ঞান আর জাতীয় উন্নয়নের ওপর এবং এই সিরিজের বইগুলো যুক্তরাষ্ট্রের বিখ্যাত প্রকাশনা প্রতিষ্ঠান ‘স্ট্যানফোর্ড ইউনিভার্সিটি প্রেস’ থেকে প্রকাশিত হয়েছে। তিনি একজন দক্ষ ক্যালিগ্রাফি বিশেষজ্ঞ এবং তাঁর সৃজনকৃত চমৎকার ক্যালিগ্রাফিক চিত্রগুলো বিশ্বের শিল্প-সমঝদার ব্যক্তিদের আগ্রহের সঙ্গে সংগ্রহের বস্ত্ত হিসেবে গুরুত্ব পেয়ে আসছে।